NaiveNeuron/SloPal huggingface dataset:
Tomáš, Erik, poslanec NR SR (2019-09-17):
Pán kolega, chcem na úvod poďakovať, že ste zobrali späť svoje slová z predchádzajúcej faktickej poznámky. Málokedy sa to stáva, že si politik uzná pri vyjadreniach chybu a že teda (reakcia z pléna), a že teda, pán Poliačik, prihláste sa do diskusie a nevykrikujte tu jak pavián. Čiže chcem to... (Prerušenie vystúpenia predsedajúcim.)
Gajdoš, Peter, minister obrany SR (2019-11-26):
Vážený pán predsedajúci, vážené pani poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 321 o ozbrojených silách Slovenskej republiky v znení neskorších predpisov a ktorým sa menia a dopĺňajú niektoré zákony. Vládny návrh zákona reflektuje zmeny vyplývajúce zo zákona č. 306/2019 Z. z., ktorým sa mení a dopĺňa zákon č. 319 o obrane Slovenskej republiky v znení neskorších predpisov a ktorým sa menia a dopĺňajú niektoré zákony, ktorý novým spôsobom stanovuje alebo spresňuje úlohy na úseku obrany štátu, pričom účinnosť predmetný zákon nadobudne 1. februára 2020. Vzhľadom na skutočnosť, že ozbrojené sily Slovenskej republiky tieto úlohy plnia alebo sa na nich podieľajú, je potrebné dosiahnuť rovnakú účinnosť predloženého vládneho návrhu zákona s novelou zákona o obrane Slovenskej republiky. Cieľom vládneho návrhu zákona je aj potreba rozšíriť účely vysielania ozbrojených síl Slovenskej republiky v súvislosti s plnením záväzkov z medzinárodných zmlúv, ktorými je naša republika viazaná. V čl. II a III sa ďalej novelizujú zákony súvisiace s úpravou vysielania ozbrojených síl, a to zákon č. 283/2002 Z. z. o cestovných náhradách v znení neskorších predpisov a zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov. V čl. IV sa v zákone č. 378/2015 Z. z. o dobrovoľnej vojenskej príprave a o zmene a doplnení niektorých zákonov v znení neskorších predpisov ustanovuje náhrada cestovných výdavkov vojakovi dobrovoľnej vojenskej prípravy na návštevu rodiny a preukazovanie príslušnosti k ozbrojeným silám Slovenskej republiky. Vládny návrh zákona bol schválený vo Výbore Národnej rady Slovenskej republiky pre obranu a bezpečnosť a v ústavnoprávnom výbore. Vážený pán predsedajúci, pani poslankyne, páni poslanci, dovoľujem si vás požiadať o schválenie predloženého návrhu zákona. Ďakujem.
Jurčík, Ľudovít, poslanec NR SR (2011-10-18):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu prideľuje predložený návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárstvo, výstavbu a dopravu a ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní.
Zemanová, Anna, poslankyňa NR SR (2018-05-24):
Ďakujem veľmi pekne za to, Rado, že si spomenul tie okresné úrady a nedostatok kapacít pre spracovávanie pozemkových úprav, na ktoré, teda patria pod okresné úrady. Ono totižto v tých správach, hlavne v tej prvej správe pani ombudsmanky Dubovcovej bolo napísané, že nie je len problém podhodnotenie množstva ľudí, ale sú to aj vlastne ľudské kapacity, čo sa týka, čo sa týka odbornej prípravy, čo sa týka právnej pomoci, čo sa týka spolupráce so Slovenským pozemkovým fondom, tam toho bolo oveľa viacej a konkrétne popísané. No je zaujímavé, keď si pozreme rozsah vybavených týchto reštitučných nárokov na jednotlivých okresných úradoch, tak jeden má jeden, dva, ďalší má 30-40, čiže nie je to, nemyslím si, že by v iných okresoch bolo menej alebo niekde viacej reštitučných nárokov, až naozaj je to aj o schopnosti tých-ktorých úradov tieto nároky odborne spracovať. Čiže možno tuná by bolo potrebné urobiť rozhodnutie. Tieto nevybavené reštitúcie, ktoré už sa dajú počítať v jednej skupine a ich nepribúda nejako veľmi, tak možno scentralizovať a v rámci tých okresných úradov vybudovať jedno odborne a silne zabezpečené pracovisko, ktoré z tých ľudí, ktoré, ktorí tam sú, ale ktorí majú skúsenosti a túto veľmi ťažkú prácu na odborné znalosti aj na právne vedomie urobili. Lebo toto by mohlo, mohlo pomôcť a aj bez nárokov na zvyšovanie počtu zamestnancov len jednoduchou reorganizáciou práce existujúcich okresných úradov, odboru pozemkových a lesných.
Kollár, Boris, predseda NR SR (2023-03-16):
Kolegovia, vyhlasujem prestávku do, teraz prerušujem rokovanie Národnej rady a vyhlasujem prestávku do štrnástej. Ďakujem pekne. Dobrú chuť všetkým želám. (Prerušenie rokovania o 12.08 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2014-11-09):
Ďakujem pekne za slovo, pani predsedajúca. Teraz tu Janko Mičovský hovoril teda o ľuďoch, o statočných ľuďoch, ktorí pomáhali, aby sme sa prestali báť, pomáhali v tom, aby sa ľudia dokázali naozaj zmobilizovať v tom a nebáli sa informovať o niečom nekalom. Do toho čítam na Pravde článok, kto má byť štátnym tajomníkom ministerstva zdravotníctva. V súvislosti s tým, čo nám tu teraz povedal pán poslanec Lipšic, ako sa uzatvára v podstate kruh a ako vysvetlil nám prepojenia a vlastne vsial do nás opäť možnože viac zrniek v tej maximálnej nedôvere, aká v nás môže rásť v súvislosti s vedením aj nášho parlamentu, aj prepojením firiem, ktoré rozkrádajú naše zdravotníctvo, tak správa o tom, že pán Radoslav Čuha má byť štátnym tajomníkom na ministerstve zdravotníctva, teda aby som vysvetlila, človekom, ktorý zhruba pred rokom sa nejakým spôsobom chcel zatajiť, opäť bielenie v zdravotnej karte na východe Slovenska, sa mi zdá úplne fakt tým najmorbídnejším, čo sme sa dnes ešte mohli dozvedieť. Tá prepojenosť s Pentou aj v tomto prípade je viac ako jasná, keďže pán Čuha zastupoval, myslím, nejaký rok Svet zdravia, čo sú tiež nemocnice Penty. Smutné.
Laššáková, Jana, podpredsedníčka NR SR (2012-06-27):
Pani poslankyňa Horváthová, nech sa páči.
Paška, Pavol, predseda NR SR (2014-07-01):
Pán poslanec Hlina.
Ľ. Mušková,  poslankyňa: (2001-10-18):
V programovom vyhlásení vlády preferujete rodinu. Ako je možné, že vo vašom návrhu najviac zaťažujete a pridávate najviac mesiacov, ktoré približujú ženy do dôchodku práve tým ženám, ktoré porodili viac detí. To je proste trest za to, že priviedli pre spoločnosť viac detí? (Upozornenie predsedu NR SR na to, že poslankyňa prekračuje čas určený na otázku.) V programovom vyhlásení tiež sľubujete, že pri transformácii dôchodkového systému prebehne verejná diskusia a pripomienkovanie k návrhu. Pýtali ste sa lekárov, v akom zdravotnom stave sa nachádzajú naše ženy, ktoré pracovali v ťažkom priemysle, na družstvách, v obchodoch, ako majú zničené zdravie a zhumpľované telá? Možno pani štátna tajomníčka dostane prácu aj do 60 rokov. Ale ja vám garantujem, že tieto zhumpľované, zničené, strápené, zrobené ženy prácu nedostanú a ako nezamestnané budú čakať na čas do dôchodku. Určite, štátny rozpočet na tom ušetrí, pretože sociálna podpora bude oveľa nižšia ako dôchodok. Ale garantujem vám, že mnohé sa z nich ani toho dôchodku nedožijú. A nevyhovárajte sa na Európsku úniu, pretože ak by ste s nimi rokovali, sú to tiež len ľudia. Dokážu pochopiť situáciu na Slovensku. J. Migaš, predseda NR SR: Predseda vlády minúta, a potom uzavrieme túto časť.
P. Hrušovský, podpredseda NR SR: (2002-05-16):
(Hlasovanie.) Prítomných je 98 poslancov, za 97, nehlasoval 1. Konštatujem, že návrh sme schválili.
Pročko, Jozef, poslanec NR SR (2023-11-21):
Ja reagujem naňho. A vy ako viete, na čo mám reagovať... (Prerušenie vystúpenia predsedajúcim.)
Petrík, Simona, poslankyňa NR SR (2018-06-20):
Ďakujem veľmi pekne. Ja verím, že aj chcete mi dať to slovo, nielenže teda ho musíte, že aj chcete, a ospravedlňujem sa. Ja len budem reagovať v tomto záverečnom slove práve na pána Tomáša. Mne to tiež príde také, ja tu fakt sa nesnažím pretekať, snažím sa, aby toto, tento návrh bol prijatý čím skôr, to je celá moja snaha a len vás fakticky poopravím, ja som tento návrh dávala do pléna v apríli 2017, teda skôr, ako pán minister reagoval, pretože on reagoval práve na ten môj návrh, lebo sa ho to pýtali médiá, to je prvá vec. A druhá vec. Ja viem o summite v Göteborgu, o ktorom hovoríte. Je to, ja som to spomínala aj v rozprave, je to celoeurópska záležitosť, ale tri štvrtiny krajín Európskej únie už toto opatrenie majú. Čiže tam nie je, že my čakáme teraz, kým sa to celoeurópsky rozhodne. Tam práve Európska únia začala už tlačiť na Slovenskú republiku, lebo ona je v tej štvrtine krajín, kedy sa to ešte neudialo. Takže, takže pre toto. A bola to úplná náhodička, že ja som prišla so svojím návrhom, ktorý som si všimla, že je zavedený v iných krajinách, čiže to nie je, že ja som sa zobudila a má osvietilo, že je to super nápad. Skrátka, videla som, že je zavedený v iných krajinách EÚ, preto som ho priniesla. Bola to náhoda, že to akurát vtedy Európska komisia potom verejne nakázala aj Slovenskej republike. Takže preto hovorím, že stále čakám. Ďakujem.
Fitz, Peter, poslanec NR SR (2013-06-21):
Ďakujem pekne za slovo, pani predsedajúca. V rozprave vystúpili dvaja poslanci, nepodali žiaden návrh. Preto mi dovoľte predniesť návrh uznesenia Národnej rady Slovenskej republiky k návrhu na vyslovenie súhlasu Národnej rady Slovenskej republiky s Rámcovým dohovorom Rady Európy o hodnote kultúrneho dedičstva pre spoločnosť. Národná rada Slovenskej republiky podľa čl. 86 písm. d) Ústavy Slovenskej republiky A. vyslovuje súhlas s Rámcovým dohovorom Rady Európy o hodnote kultúrneho dedičstva pre spoločnosť, B. rozhodla, že ide o medzinárodnú zmluvu, ktorá podľa čl. 7 ods. 5 Ústavy Slovenskej republiky má prednosť pred zákonmi. Dajte, prosím, hlasovať o prečítanom uznesení.
Grendel, Gábor, podpredseda NR SR (2021-12-09):
Nech sa páči, pani poslankyňa.
Bugár, Béla, podpredseda NR SR (2019-12-05):
Prezentujme sa a hlasujme. (Hlasovanie.) Prítomných 132, za 101, proti 1, zdržalo sa 23 poslancov, 7 nehlasovali. Návrh bol schválený. Teraz prosím pána poslanca Ježíka, aby uviedol hlasovanie v druhom čítaní o návrhu výboru pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov (tlač 1818). (Hlasovanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1818.)
Klus, Martin, podpredseda NR SR (2019-12-04):
Dve faktické poznámky na vystúpenie pána poslanca. Nech sa páči, pán poslanec Heger.
Zmajkovičová, Renáta, podpredsedníčka NR SR (2013-05-29):
S faktickými poznámkami sa hlásia dvaja poslanci. Uzatváram možnosť prihlásiť sa s faktickou poznámkou. Pán poslanec Blaha.
Gröhling, Branislav, minister školstva, vedy, výskumu a športu SR (2022-04-28):
Pán poslanec, ďakujem za ten podnet. Budem to debatovať či už s pánom ministrom hospodárstva, alebo následne v rámci našich stretnutí a Rektorskej konferencie. Ďakujem.
Zmajkovičová, Renáta, podpredsedníčka NR SR (2014-07-11):
Ďakujem. Spýtam sa pani spravodajkyni, chcete zaujať záverečné slovo? Nie. Prerušujem rokovanie o tomto bode programu. Pristúpime k rokovaniu o ďalšom bode, ktorým je podľa schváleného programu Informácia o predložení výročných správ politických strán a politických hnutí za rok 2013. Materiál je uverejnený ako tlač 1081. Prosím predsedu výboru pre financie a rozpočet, poslanca Daniela Duchoňa, aby informoval výbor, aby informáciu výboru uviedol. Nech sa páči pán poslanec.
Kočiš, Eduard, poslanec NR SR (2022-12-21):
Veľmi pekne ďakujem, pán predsedajúci. To, že Slovenská republika bola v čase covidu nie konkurencieschopná len napríklad voči Poľskej republike, neznamená práve to, že v Poľsku je DPH na gastro služby alebo na ubytovacie služby oveľa, oveľa nižšia, ako je to na území Slovenskej republiky, ale hlavným takým obchodným artiklom Poliakov bolo to, že neobmedzovali v žiadnom prípade ani gastro, ani ubytovacie služby, ani turizmus, ani šport. Kto sa v čase covidu náhodou ocitol v poľskom Zakopanom, tak sa musel cítiť ako v hlavnom meste Slovenskej republiky, toľko Poliakov, ktorí budú ďakovať slovenskej vláde za to, že postavila na nohy celý turistický, gastronomický a športový sektor v Zakopanom, tak myslím si, že ak by každý jeden predstaviteľ tohto segmentu zaslal vláde Slovenskej republiky ďakovný list, tak ani tri vozy pomocníkov od Mikuláša alebo Ježiska by nestíhali. Čiže toto, čo sa stalo našim severným susedom, tak je taký, taký Danajský dar v podstate slovenskej vlády. A všetci podnikatelia v Zakopanom budú dlhé roky ďakovať slovenskej vláde, že sektor, ktorý, ja netvrdím, že stagnoval alebo bol nejakým spôsobom obmedzovaný, pretože vždy sa tam Slováci hrnuli, tak to bol nieže desaťnásobok, ale niektorí podnikatelia tvrdili o tridsaťnásobku tržieb a to sú už také brutálne čísla a také brutálne sumy, že si to naozaj asi nedokážeme ani predstaviť. Takže, kolegyne, kolegovia, nie znížené DPH v Poľsku, ale neschopnosť, nekompetentnosť, amatérstvo, lajdáckosť a zlý prístup slovenskej vlády, to je hlavný rozdiel.
Zmajkovičová, Renáta, podpredsedníčka NR SR (2014-07-09):
Pani poslankyňa Košútová.
T. Cabaj, podpredseda NR SR: (2009-12-08):
Nech sa páči, pani poslankyňa, máte slovo.
Huba, Mikuláš, poslanec NR SR (2015-02-05):
Ďakujem za spoluprácu. Čiže chcem sa na vás opäť obrátiť s interpeláciou, a to s nasledujúcimi konkrétnymi otázkami: „1. Ako pokračuje sľubované znovazalesnenie neoprávnene odlesnených lesných pozemkov v predmetnej lokalite? 2. Aká zodpovednosť bola vyvodená voči konkrétnemu vinníkovi, resp. vinníkom v rámci vášho rezortu? 3. Aké kroky Váš rezort podnikol a aké preventívne opatrenia prijal v uplynulom roku v záujme toho, aby sa podobné kauzy v budúcnosti neopakovali? Vopred Vám ďakujem za Vašu vecnú a konštruktívnu odpoveď. (Ruch v sále.) No a ďalším interpelovaným členom vlády je minister životného prostredia pán Peter Žiga, hovorím v tejto istej veci: Vážený pán minister, možno si ešte spomeniete na kauzu Koliba, ktorou sme sa zaoberali približne pred rokom v reakcii na skutočnosť, že na bratislavskej Kolibe v lokalite Sovia – Krahulčia došlo koncom roka 2013 k opakovanému výrubu súvislého lesného porastu. Rok je pomerne dlhá doba. Dostatočná na to, aby sa v takýchto záležitostiach dosiahli preukázateľné výsledky, ale aj na to, aby sa na všetko „úspešne“ zabudlo. Aby nenastala táto druhá alternatíva, dovoľujem si opäť Vám túto kauzu pripomenúť a obrátiť sa na Vás prostredníctvom interpelácie s nasledujúcimi otázkami: 1. K akým výsledkom dospela pri prešetrovaní nelegálnych výrubov na Kolibe z 18. 10. 2013 a 6. 12. 2013 inšpekcia ochrany prírody? K akým definitívnym záverom dospela? Žiadam uviesť pre oba výruby osobitne. 2. Na koľko vyčíslila škody spôsobené nelegálnym výrubom na Kolibe Štátna ochrana prírody Slovenskej republiky, ktorá ich vyčíslenie dostala za úlohu? 3. Aký je sankčný postih páchateľa za spôsobenú škodu?“ Opäť s nádejou na konkrétnu odpoveď a s pozdravom. A tretia interpelácia adresovaná podpredsedovi vlády a ministrovi vnútra pánovi Kaliňákovi znie, citujem: „Vážený pán minister, dovoľte mi, aby som sa v súvislosti s kauzou nelegálnych výrubov lesných porastov a postupu polície v lokalite Koliba, Mestská časť Bratislava – Nové Mesto, ktorej sme sa aj v Národnej rade venovali pred rokom, na Vás prostredníctvom interpelácie opäť obrátil a opýtal na niektoré skutočnosti: 1. Kto bol obvinený z vyššie uvedeného skutku a aký je celkový výsledok vyšetrovania tohto prípadu? 2. Aké kroky preventívneho charakteru polícia podnikla a aké opatrenia prijala v záujme toho, aby sa podobné skutky v budúcnosti neopakovali? 3. Aký konkrétny pokrok pri odhaľovaní trestných činov a priestupkov v environmentálnej oblasti dosiahol Policajný zbor Slovenskej republiky v roku 2014? S pozdravom Mikuláš Huba.“ Ďakujem pekne za pozornosť.
M. Hort, poslanec: (2001-12-18):
J. Migaš, predseda NR SR: Hlasujeme o bodoch 1 až 15 pána poslanca Bajana s odporúčaním neschváliť ich. Hlasujeme o návrhu pána poslanca Bajana. Gestorský výbor ich odporúča neschváliť. (Hlasovanie.) Prítomných je 106 poslancov, za 7, proti 37, zdržalo sa 55, nehlasovalo 7. Návrhy pána poslanca Bajana sme neschválili. Ďalej.
Susko, Boris, minister spravodlivosti SR (2023-12-14):
Ďakujem pekne za slovo. Vážený pán predsedajúci, kolegyne, kolegovia, vážený pán poslanec, žiadnemu mareniu vyšetrovania nedôjde, je to čisté zavádzanie. Navrhované zmeny trestnej politiky štátu sa vyšetrovania nedotknú. Uvedená kauza, na ktorú sa pýtate, sa nachádza v odvolacom konaní na Najvyššom súde a toto konanie bude pokračovať bez ohľadu na akúkoľvek z navrhovaných zmien, pričom aj sám generálny prokurátor už reagoval, že prokurátori sú pripravení a spisy dokážu zvládnuť. K zmenám dozorových prokurátorov dochádza bežne v rámci všeobecných prokuratúr, ako aj dnes na samotnom Úrade špeciálnej prokuratúry. Je to obdobná situácia, ako keď prejdú spisy na kraj a spisy k prípadom dostanú pridelené krajskí prokurátori. Paradoxne práve v prípade vraždy Jána Kuciaka a jeho priateľky už k takýmto výmenám viacerých prokurátorov došlo aj v rámci samotného, samotného Úradu špeciálnej prokuratúry. Aj v tomto prípade museli noví prokurátori naštudovať spis a nemalo to na predmetné konanie žiadny negatívny dopad, čo sa týka kvality tohto konania. Pokiaľ ide o presun spisov, prokurátori hovoria, že bude dochádzať k presunu asi tisícky spisov na krajské prokuratúry. Len na porovnanie, keď sa v ostatných troch rokoch pozrieme na reformu súdneho systému, tzv. reformu súdnej mapy pani exministerky Kolíkovej, tam došlo k prerozdeleniu desaťtisícov spisov a nikto sa ani len nepýtal, či tieto spisy budú, alebo nebudú zvládať nové senáty alebo noví sudcovia. Tisícka spisov z takéhoto pohľadu by naozaj nemala byť taká dramatická. A len si dovolím pripomenúť, že Generálna prokuratúra sa vyjadrila, že to dokáže zvládnuť. Ďakujem pekne.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 132 bolo za, 1 proti. Návrhy sme schválili. Ďakujem pekne, pán spravodajca. Pán poslanec Kolesík uvedie v prvom čítaní hlasovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení zákon č. 135/1961 Zb. o pozemných komunikáciách (cestný zákon) a o zmene a doplnení niektorých zákonov v znení neskorších predpisov . Je to tlač 426.
P. Paška, predseda NR SR: (2008-06-17):
(Hlasovanie.) 140 prítomných, 116 bolo za, 8 proti, 16 sa zdržalo. Návrh sme pridelili výborom a určili lehoty. Ďakujem pekne, pani poslankyňa. Teraz pán poslanec Lipšic ako spoločný spravodajca z ústavnoprávneho výboru uvedie hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dohodou medzi Slovenskou republikou a Organizáciou Spojených národov o výkone trestov uložených Medzinárodným trestným tribunálom pre bývalú Juhosláviu . Je to tlač 602.
Šipoš, Michal, poslanec NR SR (2024-02-27):
Ďakujem pekne, kolegovia, kolegyne, chcem vás ešte raz pred hlasovaním, chcem na vás apelovať o návrhu zákona z dielne hnutia SLOVENSKO, ktorým je preukazovanie pôvodu majetku. Politici SMER-u, HLAS-u, SNS, máte šancu dokázať, že ste si svoje majetky nadobudli čestnou a tvrdou prácou. Stačí, ak zahlasujete za tento náš zákon. Ak sa nemáte čoho báť, podporíte návrh zákona o preukazovaní pôvodu majetku a rozptýlite tak podozrenia o tom, že ste svoje majetky nadobudli nečestne. Takže ešte raz, zákon o preukazovaní majetku, teraz sa ukáže, či to myslíte vážne, alebo len kecáte do vzduchu.
Blaha, Ľuboš, podpredseda NR SR (2024-05-02):
Pani poslankyňa Ingrid Kosová.
Dostál, Ondrej, poslanec NR SR (2011-12-08):
Myslím, že pred chvíľou sme si urobili trošku trhací kalendár z ústavy, teraz si opäť ideme urobiť trhací kalendár z rokovacieho poriadku. A v tomto prípade, ja som o tom hlboko presvedčený, neexistujú žiadne dôvody na skrátené legislatívne konanie v zmysle rokovacieho poriadku Národnej rady, ktorý je, podotýkam, tiež zákonom. Rokovací poriadok hovorí, že za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní o návrhu zákona. Dôvodová správa k návrhu na skrátené legislatívne konanie argumentuje údajnými hospodárskymi škodami, v skutočnosti však ide o biznis štátneho podniku, nejde o škody, ktoré by hrozili štátu. Ak týmto zákonom, alebo ak v tejto situácii je niečo ohrozené, a nazdávam sa, že niečo ohrozené predsa len je, tak sú to základné ľudské práva. (Prerušenie vystúpenia predsedajúcim.)
Hort, Milan, podpredseda NR SR (2010-10-19):
Ďakujem pekne. Otváram rozpravu, konštatujem, že som dostal písomnú prihlášku od jedného pána poslanca. Za poslanecký klub SMER – sociálna demokracia sa do rozpravy prihlásil pán poslanec Róbert Madej ako jediný. Po jeho vystúpení otvorím možnosť prihlásiť sa do rozpravy ústne, až po vystúpení pána poslanca. Nech sa páči.
Galko, Ľubomír, poslanec NR SR (2015-04-15):
Vážený pán podpredseda vlády... (Prerušenie vystúpenia predsedajúcim.)
Brocka, Július, poslanec NR SR (2014-10-14):
Pardon (rečník si odkašľal). Ja zopakujem, ako nemá to žiadnu logiku spojenie dvoch zásadne odlišných tém, ktoré sa ako nijako neprelínajú. Keby v návrhu poslanca Mihála a pani poslankyne Kiššovej bol iný spôsob riešenia problému agentúrneho zamestnávania, ako to navrhuje minister Richter, tak rozumiem tomu, ale ani slovo nepadlo o agentúrnom zamestnávaní pri druhom návrhu. Ja som skôr čakal, že budeme kritizovať, ja nie, ale že niekto bude kritizovať spôsob, akým navrhuje upraviť teda agentúrne zamestnávanie minister Richter, že to niekomu možno skomplikuje situáciu, možnože niektorí tí predstavitelia agentúr, nieže niektorí, no, že nebudú nadšení niektorými úpravami, ale, prosím, je to vec názoru. Ja dokonca v mnohých ohľadoch s ministrom Richterom v tejto veci súhlasím. Ale nerozumiem teraz ako, ako miešať témy, ktoré nijako s návrhom ministra Richtera nesúvisia, aby o tom bola spoločná rozprava. Veď to je schizofrenický stav a každý, kto v tejto rozprave vystúpi, tak sa v tej situácii ocitne. Musí najprv povedať, ja idem diskutovať o návrhu ministra Richtera, alebo musí povedať, ja idem diskutovať o návrhu poslanca alebo bývalého ministra Mihála, lebo, lebo tie návrhy spolu proste nijako nesúvisia. Keď budeme hovoriť o zmrazovaní platov, tak je jedno, či to navrhujú SMER, veď to je to isté, čo navrhuje opozícia, nie? Veď v tom je to spoločné, že sú tie návrhy akoby o tom istom. No to má aj svoju logiku, ale tu tú logiku som nenašiel. A hovorím, ospravedlňujem sa, že som za ten návrh hlasoval z nepozornosti, ja som myslel, že je to kolega z opozície a že mu vyjdem v ústrety.
B. Bugár, podpredseda NR SR: (2003-06-18):
Pýtam sa pána spravodajcu, či chce zaujať stanovisko? Nie. Pristúpime k hlasovaniu. Nech sa páči, môžete uviesť to prvé hlasovanie.
Schlosár, Rastislav, poslanec NR SR (2021-05-06):
Ďakujem. Ja by som to zhrnul takto. Na jednej strane vláda svojimi nezmyselnými opatreniami pod zámienkou boja proti COVIDU-19 zlikvidovala a ešte aj stále dodnes likviduje tisíce slovenských živnostníkov, obchodníkov, poľnohospodárov alebo iných malých a stredných podnikateľov na Slovensku, no na druhej strane nie je schopná prevziať zodpovednosť, neschopná urobiť také opatrenia, ktoré by ich ochránili potom, keď sa títo podnikatelia dostanú do finančných ťažkostí a keď im hrozí pri tých verejných dražbách a exekúciách strata bytu, keď hrozí ich rodinám, že nebudú mať kde bývať, že stratia strechu nad hlavou, tak vláda jednoducho nie je schopná ich nejakým spôsobom ochrániť. Z tohto dôvodu tento návrh, náš návrh zákona, ktorý predstavil kolega Beluský, je naozaj mimoriadne, mimoriadne dôležitý a osožný, a keďže nie je naozaj o nejakej politike, o nejakej politickej ideológii, nestojí štát prakticky nič, tak nevidím dôvod, prečo by ho nemohli podporiť všetky strany vrátane, vrátane tých vládnych, a ja dúfam, že ho aj podporia a aspoň v tomto prípade nebudú pozerať na politické tričká, ale naozaj na záujem slovenských občanov.
Zmajkovičová, Renáta, podpredsedníčka NR SR (2014-02-05):
Pani poslankyňa Nicholsonová.
Laššáková, Jana, podpredsedníčka NR SR (2012-09-28):
Prezentujme sa a hlasujeme. (Hlasovanie.) Prítomných 117 poslancov, za návrh hlasovalo 77, proti nebol žiaden poslanec, zdržalo sa 40 poslancov. Konštatujem, že Národná rada schválila navrhované uznesenie. Odhlasovali sme všetky body programu, ktoré sme mali odhlasovať. Ďakujem vám za účasť a vyhlasujem 7. schôdzu za skončenú. Dovidenia a prajem vám pekný víkend. (Rokovanie 7. schôdze NR SR sa skončilo o 11.21 hodine.)
Zemanová, Anna, poslankyňa NR SR (2023-06-13):
... áno, áno, a teda teraz bolo doplnené o výbor, zaradení do člena výboru. Ale hovorili sme na grémiu, že celé hlasovanie bude pokračovať, hlasovací blok bude pokračovať ihneď po odhlasovaní teda PVV, respektíve po tom bode... (Prerušenie vystúpenia predsedajúcim.)
Dubéci, Martin, poslanec NR SR (2024-06-19):
Ďakujem, ja si dovolím reagovať na pani Vaľovú, najmä skúsim ešte dovysvetliť ešte ten svoj argument, alebo v podstate máme takú teoretickú diskusiu. Tak áno, len v súčasnou poriadku predpokladá sa celoživotná renta, najmä prezidenta, kvôli tomu, že on reprezentuje tú štátnosť, že od neho sa nečaká, že sa vráti do bežného občianského života, on už proste má tam dačo robiť, písať knižky alebo tak, hej. Tieto, naozaj akože tá rola prezidenta v našom ústavnom poriadku je objektívne iná ako než, než ďalší, je taká transcendentná priam, by možno povedali nejakí ústavní právnici. A nedáva to úplne potom zmysel v tom, že potom keď už v tom návrhu sa to rozširuje na toho predsedu parlamentu, ktorý sa tam chudák ocitol už len preto, no, chudák, možno dobre pre neho, že teda vlastne tak jeden dostane rentu, lebo je to exekutívna funkcia, musí dostať on a ten predseda parlamentu, tak už je najvyšší činiteľ tiež, tak to dáme aj jemu. No proste akože logicky vnútorne to nesedí, ja chápem, že tam ide o jednu konkrétnu vec, ale no proste nedáva to logiku a nemusíme sa tváriť, že hej. Lebo druhá vec potom je to poistenie, ktoré hovoríte, čo podľa mňa je veľmi dobrý argument, ja som nad tým taktiež rozmýšľal, lebo napríklad je to podobná situácia ako príslušníci bezpečnostných zborov, ktorí pri výkone, pri výkone svojej funkcie sú zranení alebo, alebo zomrú a v tom prípade dostáva rodina nejaké odškodnenie, no ale potom nerozumiem, že prečo to je po dvoch rokoch, hej, či po dvoch celých volebných obdobia. Lebo ak to má byť, opäť nie je zrejmé, že čo je zámer toho opatrenia, či to vďaka, či je to akože sociálne zabezpečenie, nejaká forma jeho, alebo je protikorupčné opatrenie, transparentnosť. A že lietame hore-dole medzi tými argumentami a nikdy nám to úplne nesedí. A preto len ja hovorím, že ja chápem, čo sa akože v jadre tej, argumenty majú hlavu aj pätu, ktorú hovoríte aj vy, ale v zmysle toho legislatívneho materiálu, ktorý sem prišiel, je zrejmé, že to nie je nejaká komplexná zmena pomerov ústavných činiteľov a všetkého, čo od toho čakáme, čo bude s nimi po alebo počas výkonu ich funkcie. Ďakujem pekne.
Blaha, Ľuboš, podpredseda NR SR (2024-05-02):
Ďakujem pekne, pán poslanec Kapuš nemá doplňujúcu otázku. Prejdeme k ďalším otázkam. Pani poslankyňa Čavojová a pán poslanec Sitkár položili otázku v znení, ktoré už, na ktorú už bolo odpovedané. Takže prejdeme k pánovi poslancovi Pavlovi Gogovi, ktorý položil túto otázku: „Vážený pán predseda vlády, opozícia po strašení trojpercentným navyšovaním DPH prešla na strašenie občanov tvrdením, že im ide vláda ukradnúť druhý dôchodkový pilier. Môžete nám, prosím, priblížiť, aké má vláda v skutočnosti plány s druhým pilierom a aký postoj prevláda v tejto problematike v rámci Európskej únie?“
Blaha, Ľuboš, podpredseda NR SR (2024-01-24):
Pán poslanec Gábor Grendel.
A. Belousovová, podpredsedníčka NR SR: (2010-04-27):
Pán navrhovateľ, chcete zaujať stanovisko? Nech sa páči.
Mojš, Milan, poslanec NR SR (2017-05-11):
Ďakujem vám. Vážený pán predsedajúci, vážený pán minister, kolegyne, kolegovia, predseda Národnej rady Slovenskej republiky rozhodnutím č. 564 z 10. mája 2017 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov (tlač 552). Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na svojej 30. schôdzi dňa, teda dneska 10. mája 2017. Uznesením č. 102 odporučil Národnej rade Slovenskej republiky tento návrh schváliť. Vážený pán predsedajúci, prosím, otvorte rozpravu.
Jurinová, Erika, podpredsedníčka NR SR (2013-05-16):
Dobré ráno. Pani poslankyne, páni poslanci, otváram tretí rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Ján Mičovský. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení, tlač 478. Prosím pani ministerku zdravotníctva Zuzanu Zvolenskú, aby zaujala miesto určené pre navrhovateľov. Zároveň prosím aj pani spravodajkyňu pani poslankyňu Emíliu Müllerovú. Do rozpravy je ešte ústne prihlásený poslanec Alojz Hlina, ktorému odovzdávam slovo. (Reakcia z pléna.) Aha, prepáčte, pokračujeme v prerušenej rozprave pána poslanca Novotného. Nech sa páči, pán poslanec. (Pokračovanie rokovania o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 478.)
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o druhom pozmeňujúcom návrhu poslanca Galka. Z uvedeného pozmeňujúceho návrhu možno hlasovať len o bodoch 1, 4, 5, 6, 9, 10, 12, 14, 15, 16, 17, 18, 19, 20, 21, 22, 23, 24, 25, 26, 28, 29, 31, 33, 34, 35, 36, 37, 38 až 43, 46 až 51, 56, 57, 59, 63, 65, 67 až 70, 110, 137 až 141, 144, 146, 147, 151, 152, 154, 156 až 161, 163 až 169, 173 až 175, 180 až 191, 194, 195, 196 až 202, 205, 207 až 213, 215 až 219, 221 až 226, 228, 229, 232 až 234, 236 až 239, 241 až 254, 256 až 278, 280, 281, 283, 284, 286 až 301, 303 až 340, 342 až 351, 353, 355 až 365, keďže všetky ostatné body pozmeňujúceho návrhu sa vylučujú s už schválenými bodmi spoločnej správy alebo sme už o týchto bodoch hlasovali pri pozmeňujúcich návrhoch poslanca Matoviča a Grendela a Galka a Galka.
Číž, Miroslav, podpredseda NR SR (2015-11-26):
Ďakujem pekne. Faktické poznámky na vaše vystúpenie neregistrujem, tak mi dovoľte, kolegyne, kolegyne, vyhlásiť všeobecnú rozpravu za skončenú. Pán poslanec nechce vystúpiť ešte so záverečným slovom, ani pán spravodajca, prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Pavla Abrhana a Mariána Radošovského na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1800, návrh na pridelenie výborom je v rozhodnutí predsedu č. 1806. Slovo má Pavol Abrhan a tento návrh zákona uvedie.
Kollár, Jozef, poslanec NR SR (2010-12-02):
Ďakujem pekne. Teraz, vážený pán predsedajúci, pristúpime k hlasovaniu o návrhoch, ktoré odzneli v rozprave. Dajte, prosím, najprv hlasovať o skrátení lehoty pre podané návrhy.
Bugár, Béla, podpredseda NR SR (2016-04-27):
Vyhlasujem rozpravu o tomto bode programu za skončenú. Chcem sa opýtať pána navrhovateľa, či chce zaujať stanovisko. Nie. Pán spravodajca? Nie. Ďakujem pekne. Takže prerušujem rokovanie o tomto bode programu. Nasleduje teraz prvé čítanie o návrhu poslanca Jozefa Viskupiča na vydanie zákona, ktorým sa mení a dopĺňa zákon č. 308/2000 o vysielaní a retransmisii a o zmene zákona č. 195/2000 Z. z. o telekomunikáciách (tlač 33). Návrh na jeho pridelenie je, na prerokovanie výborom máte v rozhodnutí pána predsedu pod č. 24. Pán poslanec Jozef Viskupič ako navrhovateľ, nech sa páči, máte slovo. (Rokovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 33.)
Mizík, Stanislav, poslanec NR SR (2019-05-14):
Ďakujem za slovo. Pani Gaborčáková, máte pravdu, prenasledovaným kresťanom treba pomáhať. Hovorili ste práve o prenasledovaných kresťanoch a hneď ste to spojili s migráciou a to masívnou. No, žiaľ, vám musím pripomenúť jednu skutočnosť: vy spájate spojiteľné s nespojiteľným, preto vám to pripomínam. Absolútne drvivá väčšina migrantov z Afriky či Blízkeho východu je moslimského, t. j. sunitsko, sunitsko alebo šiitského vierovyznania. A že my ich nechceme prijímať. My nechceme prijímať tých, čo vytvorili „no-go zóny“, čo premenili celé obrovské štvrte miest na zóny šaríe. A aby som ešte pripomenul. Kto spôsobil tento rozvrat v Afrike? Začalo to slávnou arabskou jarou, zničením Iraku, zničením Líbye. A kto to spôsobil? No krajiny Európskej únie a krajiny NATO. Ďakujem.
Hrušovský, Pavol, predseda NR SR (2012-02-03):
Vyhlasujem rozpravu o tomto bode programu za skončenú. Chcem sa. Pardon, prepáčte, páni poslanci, nevyhlasujem, zabudol som na jednu povinnosť. Pán minister školstva chce v rámci rozpravy vystúpiť. Ospravedlňujem sa, pán minister, aj vám.
Danko, Andrej, predseda NR SR (2016-09-13):
Dovolím si... (Prerušenie vystúpenia predsedajúcim.)
P. Hrušovský, predseda NR SR: (2004-01-20):
K. Ondriaš, poslanec: Ja sa priznám, že odpoveď by bola na veľmi dlhú diskusiu. Ja som nepovedal, že viera demoralizuje. Ja som len povedal, že treba zrovnoprávniť cirkevné organizácie, cirkvi a ateistické organizácie, lebo 13 percent populácie na Slovensku sú ateisti, a je to druhá najväčšia ideologická skupina. Keď sa vláda stará alebo robí dohodu s cirkvami, nech robí aj s ateistami. Toto hovorí naša ústava a to je demokratické. Ďakujem.
Hrušovský, Pavol, podpredseda NR SR (2010-09-09):
Panie poslankyne, počúvajme sa.
Kazda, Radovan, poslanec NR SR (2021-01-29):
Pardon, ospravedlňujem sa. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby učené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Heger, Eduard, poslanec NR SR (2018-10-18):
Ďakujem veľmi pekne, pán minister, že ste vystúpili v rozprave. Ja, však už sa chvíľu poznáme, ja sa vám ospravedlňujem, ja som určite to nemyslel zle, takže, prosím vás, prijmite teda moje ospravedlnenie. Zvyknem v rozprave byť aj taký úprimnejší a možno to tak vypáli, takže naozaj som to a myslím, že ma trošku chápete, takže tam poopravujem ten svoj výrok. Čo sa týka toho ZMOS-u, to je veľmi zaujímavý, dobrý postreh. Na druhej strane zase ja sa tiež nechcem uspokojiť s tým, že starostovia si chcú nad tým umyť ruky, pretože pre nich je to nepohodlné a nepríjemné. Ja naozaj sa na to pozerám z pohľadu toho problému a teraz nechcem pôsobiť, že teraz ideme tu vyvolať nejaké emócie a poďme sa tu rozplakať a podobne. V žiadnom prípade. Naozaj tá debata musí ostať racionálna. Ale myslím si, že tie problémy, ktorým títo ľudia čelia, sú tiež, ako dá sa, iba racionálne sa dajú vyriešiť. Lebo keď budeme nad nimi plakať, tak to si len poplačeme. Čo sa týka aj tých profilov, viete, toto, mne sa páči táto diskusia, lebo je konštruktívna, že naozaj sa bavíme o tej liberalizácii aj z tohto pohľadu, že určite mne ten motív, ktorý mám, že poďme to vyriešiť tak, aby dobre bolo, keď to tak poviem. Čiže chápeme aj to podnikateľské prostredie, chápeme aj tie problémy, tá liberalizácia v konečnom dôsledku však ukáže sa, čo prinesie. Aj tieto rozmery, ktoré prinášate do diskusie, sú dobré, budeme nad nimi rozmýšľať, a preto si myslím, ak by sme to vedeli dať ešte na prepracovanie, tak by sme sa vedeli o tom lepšie porozprávať, ale tak uvidíme. No, ja za seba určite hovorím, že chcem k tomu pristupovať konštruktívne a ide mi teda o to riešenie problémov tých ľudí a to, čo som povedal na úvod, poviem aj na záver, ospravedlňujem sa vám. Ďakujem.
Tomáš, Erik, poslanec NR SR (2017-12-08):
Pán poslanec Beblavý, v princípe veľmi vecné vystúpenie. Dá sa s mnohými vecami súhlasiť. Ja som tiež rád, že rovnako sa pristupuje aj k zamestnancom štátnej a verejnej správy. Áno, vy ste o tom začali hovoriť prvý, ale teda ten výsledok je, myslím, dôležitý. Pevne verím, že podobne sa to podarí aj v prípade minimálnej mzdy. To, čo ste podľa mňa trošku zaviedli verejnosť a zavádzate, je, že teda najprv sme navrhli tie príplatky a až potom sme sa začali s tými zamestnávateľmi rozprávať s vysvetlením, že vlastne to treba nanovo prepočítať. Ale my nič také nechystáme, my predsa na tom príplatku, na tých príplatkoch budeme trvať a jediné, čo tvrdíme, je, že predsa sú len určité prevádzky, kde je nočná práca vlastne základom celej produkcie, a tam, kde sa prakticky robí len v noci, tak naozaj by sa patrilo pozrieť, či si tieto spoločnosti nezaslúžia výnimky. Nemyslím si, že zamestnávatelia budú využívať ešte viac kvôli tým príplatkom prácu v noci alebo cez sviatky, lebo, ako dobre aj vy viete, už teraz 240-tisíc ľudí pracuje, myslím, v noci, taký je údaj. Tak už si neviem predstaviť, či sa to ešte vôbec viac dá. No, a stále šachujete s tými odvodmi podľa mňa trochu neférovo, pretože veď vy to tak tvrdíte, ako keby tie odvody išli Robertovi Ficovi alebo nejakým členom vlády. Však predsa tie, vieme všetci dobre, že odvody sa predsa používajú na fungovanie štátu, na dôchodky a všetko. Takže logicky, že samozrejme aj v týchto príplatkoch sa niečo odvedie. Čiže v poriadku, je to aj vďaka vašej spolupráci, že predovšetkým oceňujem tú verejnú a štátnu správu. Je to dôležité a myslím, že som správne pochopil, že to podporíte, tak ďakujem.
Vaľová, Jana, poslankyňa NR SR (2019-05-21):
Tak ako ste povedali, že robíte všetko pre to, aby ste zastávali práva klientov, lebo klient je naozaj najzraniteľnejší a sám nemôže niekedy uplatňovať si svoje práva a jeho rodina naozaj niekedy nie je nablízku alebo niekedy sa nedozvie všetky okolnosti alebo možno ani nemá záujem sa o blízkeho starať. Myslím, že tak ako vy, aj pani Tomanová robíte dobre svoju prácu, o čom svedčia vaše správy, ktoré sú veľmi podrobné a uvádzajú aj množstvo príkladov. Trošku ma zarazila poznámka pani kolegyni Verešovej, vy ste vykonávali iba 35 kontrol. Veď to nie je kontrola, že prídete do Tesca a pozriete, či je 10 kg múky tam alebo 8 kg múky (reakcia z pléna), ale musíte komentovať... (Prerušenie vystúpenia predsedajúcim.)
Jurinová, Erika, podpredsedníčka NR SR (2013-12-18):
Ďakujem pekne, pán spravodajca. Otváram všeobecnú rozpravu, do ktorej som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Uzatváram, považujem všeobecnú rozpravu za skončenú a prerušujem rokovanie o tom, pán navrhovateľ sa nebude vyjadrovať, prerušujem rokovanie o tomto bode programu. Budeme pokračovať prvým čítaním o návrhu poslanca Alojza Hlinu na vydanie zákona, ktorým sa dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona má tlač 807. Návrh na jeho pridelenie na prerokovanie výborom je v rozhodnutí č. 785. Dávam slovo pánovi poslancovi Alojzovi Hlinovi, aby svoj návrh zákona uviedol. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 807.)
Pellegrini, Peter, predseda NR SR (2015-12-08):
Ani vás sa nikto nepýtal, ako hlasujete. Hlasujete slobodne podľa vedomia a svedomia. Tak sa, prosím, nepýtajte kolegov, ani vás sa nikto nepýta, ako hlasujete. Pán poslanec Jarjabek. A, prosím, neporušujte rokovací poriadok. Pán poslanec Jarjabek.
Gál, Gábor, minister spravodlivosti SR (2018-06-19):
Ďakujem pekne. Pán poslanec, mne sa váš návrh, námet pozdáva, čiže určite budeme musieť aj s úradom to prebrať. Máte moju podporu, len poprosím vás, v časovom predstihu. Nie aby sme to riešili zas o päť minút dvanásť s tým, že potom nikto sa tak relevantne k tomu nebude môcť vyjadriť a v pochybnostiach tuto radšej neschválime niečo, ak by sme mali niečo schváliť zlé. Takže skúsme ešte predtým, ako dôjde v septembri k druhému čítaniu, si k tomu sadnúť.
Figeľ, Ján, podpredseda NR SR (2012-10-19):
Ďakujem pekne. Na vystúpenie pána poslanca sú faktické poznámky. Končím možnosť. Nech sa páči, pán poslanec Kuffa.
Ďuriš Nicholsonová, Lucia, podpredsedníčka NR SR (2017-10-12):
Teraz končím rozpravu k tomuto bodu programu. Nechcete dodať nič v záverečnom slove? Prerušujem rokovanie o tomto bode programu. Nasledujúcim bodom programu je prvé prvé čítanie o návrhu poslancov Jozefa Viskupiča, Karola Galka, Eduarda Hegera, Jany Kiššovej na vydanie zákona, ale tu mám poznámku, že na koniec, to znamená, že to platí. Hej? (Reakcie z pléna.) No, ja som... (Reakcie z pléna.) Pani poslankyňa, ja tu vediem túto schôdzu, ja tu teraz predsedám a mám tu aj poznámku, že sa to presúva na koniec, takže tento bod je presunutý na koniec, a my teraz v rokovaní budeme pokračovať prvým čítaním o návrhu poslankyne Zuzany Zimenovej... Ktorá tu nie je. Predpokladám, že aj tento bod programu bude, stratí poradie. Je to tak. Nasledujúci bod programu je... No, ten tiež stráca poradie, to je Jozef Mihál. (Reakcie z pléna.) No... (Reakcie z pléna.) Dobre, počkajte, listujem, ide mi to pomalšie. Dobre. Máme tu pána poslanca Miroslava Beblavého. Takže pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 725 a návrh na jeho pridelenie na prerokovanie výborom je v rozhodnutí pod číslom 745. Predmetný návrh zákona uvedie jeho predkladateľ, pán Miroslav Beblavý, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 725.)
Kollár, Jozef, poslanec NR SR (2010-12-08):
Ďakujem. Vážený pán predsedajúci, dajte, prosím, hlasovať o bodoch zo spoločnej správy spoločne o bodoch 1 a 2 s návrhom schváliť.
Blcháč, Ján, poslanec NR SR (2023-12-20):
Ako o poslednom budeme hlasovať o pozmeňujúcom návrhu poslanca Galka. Prosím, dajte... (Predsedajúci prerušil rečníka.)
Blahová, Natália, poslankyňa NR SR (2017-04-07):
Ďakujem pekne. Veľmi pekne ďakujem pánovi kolegovi a obzvlášť za to, že sa prihovoril našim váženým kolegom z vládnej koalície. Ja by som tiež pokračovala v tomto nabádaní, aby sa, ak nie dnes, ak sa nestihli popýtať svojho straníckeho kolegu ministra práce Jána Richtera, prečo a aké tajomstvo stráži v súvislosti s Čistým dňom, tak aby potom neprestali pátrať ani po dnešnej noci, lebo inak sa stanú hračkou v rukách svojich straníckych kolegov, ktorí evidentne, evidentne čosi pred všetkými a väčšinou taja. Jednoducho summa summarum týchto argumentov, ktoré sú nevyvrátiteľné dáva rovnítko len k tomu, aby minister buď odišiel, alebo okamžite začal konať. Nič medzi tým neexistuje. Nestaňte sa teda hračkou v rukách vášho straníckeho kolegu, ktorý vám nehovorí celú pravdu.
Kollár, Boris, predseda NR SR (2021-12-07):
Ďakujem. Ja by som chcel len doplniť, že zajtra bude o jedna tridsať grémium kvôli úprave rokovania, aby sme stihli ukončiť túto schôdzu do 15. decembra. Takže budú tam nejaké zmeny, takže všetkých pozývam na grémium zajtra o jedna tridsať. Ďakujem. (Reakcie z pléna.) Prosím? Pre tých, ktorí nepochopili, zajtra 13.30, čiže jedna tridsať, dobre? (Smiech predsedajúceho.) Áno. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh... (Ruch v sále.) Kolegovia, prosím, utíšte sa. Tí, ktorí nechcú ostať v sále, nech opustia sálu. Prosím, nevytvárajte debatné skupinky. Vládny návrh zákona je uverejnený ako tlač 755. Návrh na jeho pridelenie na prerokovanie výborom je v rozhodnutí č. 789. Prosím podpredsedu vlády a ministra financií Slovenskej republiky Igora Matoviča, aby vládny návrh zákona uviedol.
Paška, Pavol, predseda NR SR (2014-06-05):
Dobre. Poprosím vás, písomne potom doručiť na organizačný odbor. Ešte keď sme pri týchto organizačných a programových návrhoch, navrhovatelia zákona o sudcoch a prísediacich ma požiadali, aby sme hlasovali o prerokovanom návrhu až na júnovej schôdzi. Termín bude určený pri schvaľovaní programu 36. schôdze, ktorá začína potom 24. júna. Je všeobecný súhlas? Áno. Dobre, ďakujem pekne. Poprosím pána poslanca Jasaňa, aby uviedol hlasovanie v druhom čítaní o vládnom návrhu zákona č. 43 o starobnom dôchodkovom sporení. Je to tlač 895. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 895.)
Mierna, Anna, poslankyňa NR SR (2022-11-08):
Teraz... teraz budeme hlasovať o podanom pozmeňujúcom a doplňujúcom návrhu pani Andrejuvovej a pána Vetráka. Sú to legislatívno-technické úpravy a posun účinnosti.
P. Paška, predseda NR SR: (2008-09-17):
Najprv poprosím pána poslanca Richtera, aby ako jeden z navrhovateľov v druhom čítaní zaujal miesto. Budeme pokračovať v druhom čítaní o návrhu poslancov Národnej rady Slovenskej republiky Rudolfa Pučíka, Jána Richtera a Jána Kovarčíka na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov . Je to tlač 665 a spoločnú správu máte ako tlač 665a. Teda poprosím, za výbor pán poslanec Richter aby odôvodnil návrh.
Žiga, Peter, podpredseda NR SR (2024-08-21):
Vážené panie poslankyne, vážení páni poslanci, po 60 minútach budeme opäť zisťovať, či je Národná rada Slovenskej republiky uznášaniaschopná, preto vás prosím, aby ste sa prezentovali. (Prezentácia.) Konštatujem, že je prítomných 48 poslancov, teda Národná rada nie je schopná sa uznášať , preto končím 18. schôdzu Národnej rady. Neprerokovaný bod programu bude zaradený do programu nasledujúcej schôdze Národnej rady Slovenskej republiky. Prajem vám ešte pekný zvyšok leta a vidíme sa 10. septembra na riadnej schôdzi, možno, možno aj skôr. (Povedané s pobavením.) Ďakujem pekne. (Rokovanie 18. schôdze NR SR sa skončilo o 12.31 hodine.) 2